لموميا (فيلم 1999) (The Mummy)، فيلم ميريكاني ديال لمغامرات لغرائبية، لّي دار لإخراج ديالو ستيفن سومرز. لفيلم متلو فيه لأدوار رّئيسية بريندان فريزر و ريتشيل ڤايس و دجون هاناه. لفيلم هو معاودة Remake د واحد لفيلم ميريكاني د 1932 عندو نفس السمية. ف 1920، ف ميصر، واحد لعلما أركيولوجيين غادي يجبدو موميا ديال راهب مصري قديم. ب لغالاط، غادي تعاود تحيا هاد لموميا و لّي غادي تبدا تبع لأركيولوجيين واحد ب واحد باش تصفّيهوم و تزيد تّقوّا ب لحياة لّي كاتّاخد منّهوم. هاد لموميا غادي تولّي كاتشكّل خطر على لعالم كامل و تمّا غادي يتشكّل فريق د لمغامرين فيهوم لمغامر ريك أوكونيل (بريندان فريزر) و لكتبيّة إيڤلين كارناهان (ريتشيل ڤايس)، لّي غادي يدخلو ف حرب مع لموميا و معا لوقت باش يقضيو على لموميا و يعتقو لعالم. الصفحة د لفيلم ف imdb